A gázártámogatási adatkezelés a bürokrácia állatorvosi lova
Olvasóink szabálytalan adatkezelési gyakorlatot sejtettek a gázár- és fûtéstámogatási jogosultságok ellenõrzése körül, s úgy tûnik jogérzékük nem csalt. A tavaly év végi kormányrendeletben bõven voltak joghézagok, ami az adatvédelmi biztos rosszallását is kiváltotta, de a kabinet végül is együttmûködõ volt a hibák kijavításában. Mint kiderült, az APEH adatai nem elégségesek a jövedelmi viszonyok tisztázására, ezért az államkincstár továbbra is a fogyasztóktól kéri majd a legutóbbi három havi számokat - igaz, most már legalább törvényesen.
Már a gáz- és távfûtéshez igényelhetõ támogatás bevezetésekor sejteni lehetett, hogy az új szisztémával meggyûlik a baja a fogyasztóknak és a hatóságoknak egyaránt. Az igényléshez kapcsolódó adategyeztetés "rendjét" az adatvédelmi biztos aggályosnak találta; a jövedelmi önbevalláson alapuló kérelmezés, majd az erre következõ adategyeztetés pedig meglehetõs papírmunkát ró a fogyasztókra és a hivatalokra. A Magyar Államkincstár (MÁK) több, mint 2 millió fogyasztónak küldi ki postán a nyomtatványt, de interneten is letölthetõ, amit a sajtóban megjelent hírekkel ellentétben azoknak is ki kell tölteniük, akik az idei évre már sikeresen igényelték a kompenzációt.

Olvasóinktól számos levelet kaptunk, amelyben az iránt érdeklõdnek, vajon miért van szükség az adategyeztetésre, amikor a kért adatok mindegyike az államigazgatás rendelkezésére áll, és ilyen esetre a 2004-es törvény a hivatalok közötti adatcserét rendel el. Amellett, hogy az ügyfél úgy érezheti, ugráltatják a hivatalok, az szja-bevallás bekérését sokan az adótitok megsértésének vélik. Az államkicstár szerint erre azért van szükség, mert míg az adóhatóságnál az éves jövedelmi adatok állnak rendelkezésre, addig a támogatáshoz az utolsó három hónap adatai kellenek az aktualizálás érdekében.

Az adatvédelmi biztos azt mondja, a lakosok valószínûleg annak sem örülnének, ha a két hivatal "a hátuk mögött" cserélne részletes személyes adatokat. A bekért adatokat egyébként a törvény szerint a jogosultsági idõszak végétõl számított 5 évig kell megõrizni, azután pedig megsemmisíteni.

Nem ijesztgetés, hanem segítségnyújtás

A támogatásért folyamodók azt is nehezményezik, hogy a kincstár a támogatás megszüntetésére irányuló formanyomtatványt küld ki egyeseknek, ami mögött visszarettentõ, ijesztgetõ célzatot sejtenek. A MÁK azonban azt mondja, a nyilatkozattal azoknak "kívánt segítséget nyújtani, akik idõközben rájöttek, hogy például a jövedelmi adatok kiszámításakor nem vettek figyelembe valamely juttatást, aminek következtében nem jogosultak a támogatásra." A nyilatkozat kitöltésével a kincstár szerint az ügyfelek egyúttal mentesülnek a hosszadalmas adategyeztetési procedúra alól is. Találkoztunk azzal az aggállyal is, miszerint a rendszerint szeptembertõl novemberig tartó idõszakra vonatkozó jövedelmi nyilatkozat alapján az utólagos ellenõrzés jó eséllyel "gázárcsalónak" minõsítheti azt, aki decemberben jutalmat, prémiumot kapott. Ez azonban nem valós veszély, hiszen az igénylés beadása után szerzett jövedelemrõl való nyilatkozást természetesen nem is lehet elvárni a fogyasztóktól.

Az eredetileg 2006 év végén megszületett kormányrendelet, amely az államkicstár hatáskörébe utalt olyan adatkezelési feladatokat, mint például lakcímkártyáról való másolat kérése, az adatvédelmi biztos hivatala szerint nem volt éppen "üdvözölhetõ". A jogellenes gyakorlatot a kabinet a szociális törvény idei módosításával szüntette meg, ami alapján a MÁK adatkezelési jogköre a feladat ellátásához szükséges szintre bõvült.

Péterfalvi Attila már tavaly õsszel sérelmezte, hogy a tervezetet nem küldték el neki véleményezésre, ami pedig hivatali kötelessége is. A biztos szerint akár formai alkotmányossági aggályt is felvethetett az a mód, ahogyan a rendelet a személyes adatok kezelését meghatározta. A törvénymódosításig ugyanis a Magyar Államkincstárnak nem volt joga adatkezelésre, s az APEH és az államincstár közötti adatcserére sem volt felhatalmazása az intézményeknek. A létrejövõ adatbázis kapcsán kérdéses volt, hogy meddig õrzik azokat, és ki férhet hozzá a személyes adatokhoz. Ezek alapján a rendelet tavaly év végi életbe lépésétõl kezdve jónéhány hónapig jogellenes állapot állt fenn, de az ombudsmani hivatalban azt mondják, a kabinet együttmûködõ volt észrevételeik beépítésében.

Háromból egy igénylés jogtalan

Az ellenõrzések idén augusztusban kezdõdtek el, elõtte gyakorlatilag nem kontrollálták a kérelmezõket. A célszemélyeket úgy választották ki, hogy az APEH átküldte a MÁK-nak azon mintegy 150 ezer fogyasztó nevét, akiknél az adóbevallásban és az igénylésben eltérõ összegek szerepeltek. A számok azt mutatják, a próba-szerencse alapon kísérletezõ rá nem szorulók kedvét sem sikerült elvenni az igényléstõl, hiszen a csalóknak csak a jegybanki alapkamattal megnövelt támogatási összeget kell visszafizetniük leleplezõdésük esetén.

Ennek eredményeképp a legutóbbi, novemberi ellenõrzés során a vizsgált 44 ezer igénylésnek csak mintegy harmadát találták teljesen rendben - tudta meg az [origo] a Magyar Államkincstártól. Másik harmaduk kisebb hiányosságokkal küldte vissza az adatlapot, a kérelmezõk maradék harmada pedig 8 napon belül sem válaszolt a MÁK levelére - gyaníthatóan valami nem stimmel az igénylésükkel.

Jövõre mindennek nyomán sûrûbb és szigorúbb ellenõrzésre kell számítani, az igénylõlapra a családtagok adóazonosító számát is rá kell vezetni - így az APEH szinte automatikusan összevetheti azt a bevallással. Az ügyfeleknek ezentúl aláírásukkal kell biztosítaniuk, hogy a jövedelmi adatok valóságosak. Ezen kívül a lebukó ügyeskedõknek jövõre már az alapkamat dupláját kell ráfizetniük jogtalanul kért és kapott támogatásuk visszaszolgáltatása után. A legsúlyosabb esetben a hatóságokat tudatosan félrevezetõ igénylõk akár félmillió forint büntetést is kaphatnak, de az enyhébb esetekben nem lesz bírság, csupán utólagos hiánypótlásra szólítják föl a kérelmezõt. Tipikus hiba, hogy az igénylõk több személyt vallanak be háztartástagként, mint ahányan valójában egy fedél alatt élnek - mondják az Államkincstárnál.
adó Magyar Államkincstár gázártámogatás APEH